રાજય રકારના આ કાર્યક્રમમાં ગોંડલના કોલેજ ચોકમાં આવેલ વેરાઇ હનુમાનજી સેવા સંસ્થા પણ જોડાઇ અને બાળ વિકાસના કાર્યક્રમ માટે આર્થિક સહયોગ આપી રહી છે સંસ્થાના મુખ્ય સંચાલક ભીખુભાઇ બી.જાડેજા, કૃપોષીત બાળકોને પોષણયુકત આહાર આપવાની વ્યવસ્થાઓ સંભાળી રહ્યા છે. ગોંડલ તાલુકાના તાલુકાભરમાંથી કૃપોષીત બાળકોની ખોજ કરીને તેમને આંગણવાડીમાં લાવવામાં આવે છે. આંગણવાડીમાં તેમને સારવારની સાથે સાથે શ્રી વેરાઇ હનુમાનજી ટ્રસ્ટ તરફથી પોષણયુકત આહાર આપાય રહ્યોછે. આ અભિયાન અંતર્ગત શિયાળાની ચાલુ સિઝનમાં પોષક તત્વો ધરાવતા તાજા અડદિયા આંગણવાડી કેન્દ્રને આપવામાં આવેલ છે. ગોંડલ શહેરમાં આવેલી ૩૮ આંગણવાડીઓના ૧૧૦૦ બાળકો માટે શુધ્ધ ઘી અને સુકામેવા મિશ્રિત અડદિયા સપ્લાય કરવામાં આવેલ છે. તાલુકા પંચાયત ગોંડલના હોદેદાર અજયભાઇ વૈષ્ણવ તાલુકા પંચાયત ગોંડલ પ્રમુખ ડી. કે. વોરા, તાલુકા પંચાયત ગોંડલ ઉપપ્રમુખ હરદેવસિંહ જાડેજા, સર્કલ ઓફિસ ગોંડલ શકિતસિંહ ગોહિલ, હંસાબેન રાવરાણી, તાલુકા પ્રોગ્રામ ઓફિસર હસ્તે આ પૌષ્ટિક આહાર વિતરિત કરાયો હતો.